CELEX: 62008CA0089
Language: da
Date: 2009-12-02 00:00:00
Title: Sag C-89/08 P: Domstolens dom (Store Afdeling) af 2. december 2009 — Europa-Kommissionen mod Irland, Den Franske Republik, Den Italienske Republik, Eurallumina SpA og Aughinish Alumina Ltd (Appel — statsstøtte — punktafgiftsfritagelse for mineralolie — forordning (EF) nr. 659/1999 — artikel 1, litra b), nr. v) — manglende begrundelse — dommerens opgave — ufravigelig procesforudsætning, som skal påkendes ex officio af Fællesskabets retsinstanser — tilsidesættelse af kontradiktionsprincippet — rækkevidden af begrundelsespligten)

30.1.2010   
            
            
               DA
            
            
               Den Europæiske Unions Tidende
            
            
               C 24/6
            
         Domstolens dom (Store Afdeling) af 2. december 2009 — Europa-Kommissionen mod Irland, Den Franske Republik, Den Italienske Republik, Eurallumina SpA og Aughinish Alumina Ltd
   (Sag C-89/08 P) (1)
   
   (Appel - statsstøtte - punktafgiftsfritagelse for mineralolie - forordning (EF) nr. 659/1999 - artikel 1, litra b), nr. v) - manglende begrundelse - dommerens opgave - ufravigelig procesforudsætning, som skal påkendes ex officio af Fællesskabets retsinstanser - tilsidesættelse af kontradiktionsprincippet - rækkevidden af begrundelsespligten)
   2010/C 24/08
   Processprog: fransk, engelsk og italiensk
   
      Parter
   
   
      Appellant: Europa-Kommissionen (ved V. Di Bucci og N. Khan, som befuldmægtigede)
   
      De andre parter i appelsagen: Irland (ved D. O’Hagan, som befuldmægtiget, og P. McGarry, BL), Den Franske Republik (ved G. de Bergues og A.-L. Vendrolini, som befuldmægtigede), Den Italienske Republik (ved R. Adam, som befuldmægtiget, og avvocato dello Stato G. Aiello), Eurallumina SpA (ved solicitor R. Denton) og Aughinish Alumina Ltd (ved solicitors J. Handoll og C. Waterson)
   
      Sagens genstand
   
   Appel af dom afsagt af Retten i Første Instans (Anden Udvidede Afdeling) den 12. december 2007 i de forenede sager T-50/06, T-56/06, T-60/06, T-62/06 og T-69/06, Irland m.fl. mod Kommissionen, hvorved Retten annullerede Kommissionens beslutning 2006/323/EF af 7. december 2005 om den punktafgiftsfritagelse for mineralolie anvendt som brændstof til produktion af aluminiumoxid i Gardanne, i Shannon-regionen og på Sardinien, som henholdsvis Frankrig, Irland og Italien har indført (EUT 2006 L 119, s. 12) — begreberne eksisterende støtte og ny støtte — objektive begreber — manglende begrundelse — ufravigelig procesforudsætning som skal påkendes ex officio af Fællesskabets retsinstanser — tilsidesættelse af dispositionsprincippet og de almindelige principper om kontradiktion og retten til forsvar.
   
      Konklusion
   
   
               1)
            
            
               Dommen afsagt af De Europæiske Fællesskabers Ret i Første Instans den 12. december 2007, Irland m.fl. mod Kommissionen (forenede sager T-50/06, T-56/06, T-60/06, T-62/06 og T-69/06), ophæves, for så vidt som Retten:
               
                           —
                        
                        
                           annullerede Kommissionens beslutning nr. 2006/323/EF af 7. december 2005 om den punktafgiftsfritagelse for mineralolie anvendt som brændstof til produktion af aluminiumoxid i Gardanne, i Shannon-regionen og på Sardinien, som henholdsvis Frankrig, Irland og Italien har indført, med den begrundelse, at Kommissionen for De Europæiske Fællesskaber har tilsidesat begrundelsespligten for så vidt angår en manglende anvendelse i det foreliggende tilfælde af artikel 1, litra b), nr. v), i Rådets forordning (EF) nr. 659/1999 af 22. marts 1999 om fastlæggelse af regler for anvendelsen af artikel [88 EF], og
                        
                     
                           —
                        
                        
                           pålagde Kommissionen for De Europæiske Fællesskaber at bære sine egne omkostninger og betale sagsøgernes omkostninger, herunder omkostningerne i sag T-69/06 R vedrørende foreløbige forholdsregler.
                        
                     
         
               2)
            
            
               De forenede sager T-50/06, T-56/06, T-60/06, T-62/06 og T-69/06 hjemvises til Den Europæiske Unions Ret.
            
         
               3)
            
            
               Afgørelsen om sagens omkostninger udsættes.
            
         
      (1)  EUT C 116 af 9.5.2008.